(5)Plány obnovy a odolnosti by mali napĺňať všeobecné ciele Mechanizmu na podporu obnovy a odolnosti (ďalej len „mechanizmus“) zriadeného nariadením (EÚ) 2021/241 a Nástroja Európskej únie na obnovu zriadeného nariadením Rady (EÚ) 2020/2094 s cieľom podporiť obnovu po kríze COVID-19. Mali by podporovať hospodársku, sociálnu a územnú súdržnosť Únie tým, že budú prispievať k šiestim pilierom uvedeným v článku 3 nariadenia (EÚ) 2021/241.

(1)Pandémia ochorenia COVID-19 má rušivý vplyv na hospodárstvo Fínska. V roku 2019 dosahovalo Fínsko hrubý domáci produkt (HDP) na obyvateľa na úrovni 139 % priemeru Únie. Z prognózy Komisie z leta 2021 vyplýva, že reálny HDP Fínska v roku 2020 klesol o 2,8 % a v období 2020 – 2021 by mal kumulatívne klesnúť o 0,1 %. Medzi dlhodobé aspekty s vplyvom na strednodobú hospodársku výkonnosť patrí pomalý rast produktivity, potreba vysokých investícií do zelenej transformácie a do výskumu a vývoja, rastúce úrovne dlhu domácností a výkonnosť sociálneho systému a systému zdravotnej starostlivosti.

(24)Plán obnovy a odolnosti zabezpečuje, že jednotlivé reformy a investície nespôsobia významné narušenie žiadneho zo šiestich environmentálnych cieľov v zmysle článku 17 nariadenia (EÚ) 2020/852, ktorými sú zmiernenie zmeny klímy; adaptácia na zmenu klímy; udržateľné využívanie a ochrana vodných a morských zdrojov; obehové hospodárstvo; prevencia a kontrola znečisťovania a ochrana a obnova biodiverzity a ekosystémov. Fínsko poskytlo ku všetkým opatreniam zahrnutým v pláne obnovy a odolnosti odôvodnenia v súlade s technickým usmernením Európskej komisie týkajúcim sa uplatňovania zásady „výrazne nenarušiť“ (2021/C 58/01). V relevantných prípadoch Fínsko navrhlo zmierňujúce opatrenia alebo do návrhu opatrení zahrnulo osobitné prvky na zamedzenie výraznému narušeniu, čo by sa malo zabezpečiť pomocou zodpovedajúcich míľnikov.

(20)Plán obnovy a odolnosti prispieva k vykonávaniu Európskeho piliera sociálnych práv vrátane zásad rodovej rovnosti, rovnakých príležitostí, aktívnej podpory zamestnanosti, začleňovania osôb so zdravotným postihnutím a vzdelávania, odbornej prípravy a celoživotného vzdelávania, ako aj iných iniciatív EÚ, ako je program EÚ v oblasti zručností, hlavná iniciatíva EÚ Rekvalifikujme a zlepšujme zručnosti (Reskill and upskill), odporúčanie Rady o odbornom vzdelávaní a príprave (OVP) a cestách zvyšovania úrovne zručností a odporúčanie týkajúce sa účinnej aktívnej podpory zamestnanosti (EASE). Plán obnovy a odolnosti je v súlade so zárukou pre mladých ľudí. Konkrétne sa očakáva, že plánovaná podpora integrovaných služieb zamestnanosti, zdravotnej starostlivosti, sociálnych a vzdelávacích služieb pre mladých ľudí pomôže predchádzať sociálnemu vylúčeniu mladých ľudí a zlepšiť ich vyhliadky na zamestnanie.

(19)Zo simulácií útvarov Komisie vyplýva, že plán obnovy a odolnosti má spolu s ostatnými opatreniami Nástroja Európskej únie na obnovu potenciál zvýšiť do roku 2026 HDP Fínska o 0,4 % až 0,6 %, pričom tento odhad nezahŕňa možný pozitívny vplyv štrukturálnych reforiem, ktorý môže byť podstatný. Plán obnovy a odolnosti zahŕňa značný počet reforiem a investícií, od ktorých sa očakáva, že podporia inteligentný a udržateľný rast v súlade s priemyselnou stratégiou EÚ, pomôžu zelenej a digitálnej transformácii, bude sa nimi riešiť vplyv krízy a zvyšovať konkurencieschopnosť a rastový potenciál Fínska. Očakáva sa, že opatreniami sa bude riešiť aj nedostatok kvalifikovanej pracovnej sily, otázka štrukturálnej nezamestnanosti a podporia sa súkromné investície a rast MSP. Významné zameranie plánu obnovy a odolnosti na digitalizáciu by malo podporiť rast produktivity a investície do inovácií.

(18)V súlade s článkom 19 ods. 3 písm. c) nariadenia (EÚ) 2021/241 a kritériom 2.3 prílohy V k nemu sa očakáva, že plán obnovy a odolnosti bude mať vysoký vplyv (hodnotenie A) na posilnenie rastového potenciálu, tvorbu pracovných miest a ekonomickú, sociálnu a inštitucionálnu odolnosť Fínska, pričom prispeje k vykonávaniu Európskeho piliera sociálnych práv, a to aj podporou politík pre deti a mládež, a značne zmierni hospodársky a sociálny dosah krízy spôsobenej ochorením COVID-19, čím posilní hospodársku, sociálnu a územnú súdržnosť a konvergenciu v rámci Únie.

(17)Odporúčania týkajúce sa okamžitej reakcie fiškálnej politiky na pandémiu možno považovať za odporúčania, ktoré nepatria do rozsahu pôsobnosti plánu obnovy a odolnosti Fínska, a to bez ohľadu na skutočnosť, že Fínsko vo všeobecnosti primerane a dostatočne zareagovalo na okamžitú potrebu podporiť hospodárstvo fiškálnymi prostriedkami v rokoch 2020 a 2021 v súlade so všeobecnou únikovou doložkou Paktu stability a rastu. Relevantné už nie je ani odporúčanie dosiahnuť dostatočný pokrok pri plnení strednodobého rozpočtového cieľa v roku 2020, a to z dôvodu uplynutia príslušného rozpočtového obdobia, ako aj aktivácie všeobecnej únikovej doložky Paktu stability a rastu v marci 2020 v súvislosti s krízou spôsobenou ochorením COVID-19.

(16)Plán obnovy a odolnosti sa výrazným spôsobom zameriava na investície do výskumu a inovácií, zelenej a digitálnej transformácie, nízkouhlíkovej a energetickej transformácie, ako aj do udržateľnej a efektívnej infraštruktúry. Zámerom dotačných programov je podporiť investície do nových technológií čistej energie, propagovať vozidlá s nízkymi a nulovými emisiami a dekarbonizovať priemysel. Cielenými opatreniami sa podporujú investície v digitálnej oblasti, napríklad aj v oblastiach digitálnej infraštruktúry, mikroelektroniky, 6G, umelej inteligencie a kvantovej výpočtovej techniky.

(15)Očakáva sa, že plán obnovy a odolnosti prispeje k odolnosti systému sociálnej a zdravotnej starostlivosti. Štrukturálna reforma zameraná na záruku starostlivosti ako súčasť reformy sociálnej a zdravotnej starostlivosti by podľa očakávaní mala spolu so značnými investíciami zlepšiť rovnaký prístup k službám sociálnej a zdravotnej starostlivosti a ich nákladovú efektívnosť. Dôraz sa kladie predovšetkým na meniace sa modely zdravotnej starostlivosti, poskytovanie nových – predovšetkým digitálnych – riešení, včasnú identifikáciu problémov a rozvoj nízkoprahových sociálnych služieb a služieb zdravotnej starostlivosti. Tento zámer je skombinovaný s opatreniami na zvýšenie nákladovej efektívnosti prostredníctvom cieleného úsilia o digitalizáciu vrátane lepšej dostupnosti údajov a rozhodovania založeného na dôkazoch, ako aj riešení elektronického zdravotníctva. Cieľom plánu obnovy a odolnosti je takisto zvýšiť počet študijných miest v rámci vysokoškolského vzdelávania v odboroch súvisiacich s odvetviami čeliacimi nedostatku pracovnej sily. Očakáva sa, že to v strednodobom horizonte prispeje k riešeniu nedostatku zdravotníckych pracovníkov.

(14)Plán obnovy a odolnosti obsahuje niekoľko cielených reforiem a investícií na podporu zamestnanosti a zvýšenie miery zamestnanosti zlepšením integrovaných služieb pre nezamestnaných a neaktívnych, ako aj na podporu aktívnych politík trhu práce s osobitným zameraním na mládež a osoby s čiastočnou práceschopnosťou. Zahrnuté sú opatrenia na zlepšenie zručností pre trh práce, najmä v súvislosti s digitálnou a so zelenou transformáciou, a to aj v prípade nedostatočne zastúpených skupín osôb s nízkou kvalifikáciou.

(10)V záujme podpory inteligentného, udržateľného a inkluzívneho rastu sa v pláne obnovy a odolnosti stanovujú opatrenia na zvýšenie miery zamestnanosti, prilákanie medzinárodných talentov a zvýšenie produktivity. S cieľom zmierniť nepriaznivé otrasy a lepšie reagovať na krízy plán obnovy a odolnosti obsahuje akcie na riešenie dlhodobých problémov spojených s rovnakým prístupom k systému sociálnej a zdravotnej starostlivosti a s nákladovou efektívnosťou týchto systémov. V pláne obnovy a odolnosti je komplexne pokrytý pilier digitálnej transformácie v jeho rôznych rozmeroch, pričom viaceré komponenty sú priamo alebo nepriamo zamerané na digitálnu transformáciu. Hoci Fínsko je svetovým lídrom v digitálnej oblasti, očakáva sa, že plánom obnovy a odolnosti sa budú riešiť zostávajúce nedostatky v digitálnej infraštruktúre, a to skvalitnením a rozšírením vysokorýchlostných sietí širokopásmového pripojenia. Okrem toho by reformy a investície mali podporiť digitalizáciu podnikov a verejného sektora vrátane sociálnej a zdravotnej starostlivosti s cieľom zlepšiť digitálne zručnosti, podporiť výskum a inovácie v oblasti digitálnych technológií, podporiť rozvoj kybernetickej a informačnej bezpečnosti a investovať do digitalizácie služieb železničnej dopravy.

(25)Osobitná pozornosť sa venuje opatreniam, ktorých vplyv na environmentálne ciele si vyžaduje dôkladnú kontrolu. Plán obnovy a odolnosti Fínska zahŕňa niekoľko rozsiahlych investičných programov, pri ktorých nemožno stanoviť ich súlad so zásadou „výrazne nenarušiť“ pred fázou vykonávania. Týka sa to najmä programov strategickej podpory, ktoré sa vzťahujú na zariadenia v rámci systému EÚ na obchodovanie s emisiami, ako aj iných rozsiahlych programov podpory vrátane investícií do energetickej infraštruktúry, podpory zachytávania CO2 a využívania vodíka a investícií do výskumu, vývoja a inovácií s cieľom podporiť zelenú transformáciu. V nadchádzajúcich výzvach na predkladanie projektov by sa mali stanoviť kritériá oprávnenosti, na základe ktorých sa vylúčia škodlivé činnosti a ktoré budú zahŕňať podmienku, že vybrať bude možné len činnosti v súlade s právnymi predpismi EÚ a vnútroštátnymi právnymi predpismi v oblasti životného prostredia. Overenie súladu investícií so zásadou „výrazne nenarušiť“ by malo nadobudnúť záväzný charakter prostredníctvom míľnika spojeného s uverejnením každej z výziev na predkladanie projektov.

Príspevok k zelenej transformácii vrátane biodiverzity

(26)V súlade s článkom 19 ods. 3 písm. e) nariadenia (EÚ) 2021/241 a kritériom 2.5 prílohy V k nemu plán obnovy a odolnosti obsahuje opatrenia, ktoré do značnej miery (hodnotenie A) prispievajú k zelenej transformácii vrátane biodiverzity alebo k riešeniu výziev, ktoré z nej vyplývajú. Na opatrenia na podporu cieľov v oblasti klímy pripadá suma, ktorá predstavuje 50,1 % celkových prostriedkov pridelených na plán obnovy a odolnosti, vypočítaná podľa metodiky uvedenej v prílohe VI k uvedenému nariadeniu. V súlade s článkom 17 uvedeného nariadenia je plán obnovy a odolnosti v súlade s informáciami uvedenými v národnom energetickom a klimatickom pláne na roky 2021 – 2030.

(27)Očakáva sa, že reformy a investície významne prispejú k dosiahnutiu cieľov Fínska v oblasti dekarbonizácie a energetickej transformácie, ako sa stanovuje v národnom energetickom a klimatickom pláne do roku 2030 (NEKP 2030), čím zároveň prispejú aj k cieľu Únie v oblasti klímy. Značný počet opatrení zahrnutých do plánu obnovy a odolnosti podporuje cieľ v oblasti klímy, zatiaľ čo veľký počet opatrení sa zameriava aj na prispievanie k environmentálnemu cieľu vrátane biodiverzity. Okrem toho niektoré opatrenia prispievajúce k zmierňovaniu zmeny klímy môžu byť prospešné aj z hľadiska ochrany biodiverzity, keďže zmena klímy predstavuje pre biodiverzitu jednu z hlavných hrozieb. Realizácia týchto opatrení bude mať podľa všetkého trvalý vplyv, a to najmä tým, že prispeje k zelenej transformácii, posilneniu biodiverzity a ochrane životného prostredia.

(28)Investície do technológií v oblasti energie z obnoviteľných zdrojov predstavujú veľkú časť opatrení na podporu cieľov v oblasti klímy. Ďalšie významné opatrenia, ktoré podporujú ciele v oblasti klímy alebo environmentálne ciele, predstavujú investície do dekarbonizácie priemyslu, znižovania emisií z fondu budov, znižovania emisií v doprave a zvyšovania miery recyklácie a opätovného použitia. Súčasťou plánu obnovy a odolnosti je aj balík investícií do výskumu, vývoja a inovácií na podporu zelenej transformácie.

Príspevok k digitálnej transformácii

(29)V súlade s článkom 19 ods. 3 písm. f) nariadenia (EÚ) 2021/241 a kritériom 2.6 prílohy V k nemu plán obnovy a odolnosti zahŕňa opatrenia, ktoré do značnej miery (hodnotenie A) prispievajú k digitálnej transformácii alebo k riešeniu výziev, ktoré z nej vyplývajú. Na opatrenia na podporu digitálnych cieľov pripadá suma, ktorá predstavuje 27,0 % celkových prostriedkov pridelených na plán obnovy a odolnosti, vypočítaná podľa metodiky uvedenej v prílohe VII k uvedenému nariadeniu.

(30)Opatrenia v pláne obnovy a odolnosti prispievajú k riešeniu výziev Fínska súvisiacich s digitálnou transformáciou. Hoci digitálna pripojiteľnosť je vo Fínsku celkovo dobre rozvinutá, konkrétne vo vidieckych oblastiach digitálna infraštruktúra chýba. Podpora vysokorýchlostného širokopásmového pripojenia by mala pomôcť zlepšiť prístup k vysokorýchlostným pripojeniam v riedko osídlených oblastiach, čo bude prínosom pre produktivitu a udržanie hospodárskej činnosti v týchto regiónoch. S cieľom riešiť nedostatok kvalifikovaných pracovníkov v odvetví informačných a komunikačných technológií (IKT), a to aj napriek celkovo vysokej úrovni digitálnych zručností fínskeho obyvateľstva, plán obnovy a odolnosti obsahuje opatrenia na zvýšenie počtu dostupných študijných miest v odboroch súvisiacich s odvetvím IKT a zreformovanie rámca kontinuálneho vzdelávania, ako aj na intenzívnejšie propagovanie digitálnych zručností.

(31)Očakáva sa, že reformy a investície obsiahnuté v pláne obnovy a odolnosti vo Fínsku prispejú k digitálnej transformácii v mnohých oblastiach tým, že podporia digitalizáciu podnikov, najmä MSP, a verejného sektora, podporia kybernetickú a informačnú bezpečnosť a podporia výskum a inovácie v oblasti kľúčových technológií vrátane polovodičov, umelej inteligencie a 6G. Digitalizácia je ako prierezová téma zároveň prítomná aj v iných opatreniach, ktoré zahŕňajú využívanie digitálnych riešení, s cieľom pomôcť dosahovať ciele v oblasti klímy a environmentálne ciele vrátane digitalizácie dopravnej a energetickej infraštruktúry. Veľký dôraz sa kladie aj na riešenia v oblasti digitálneho zdravia od využívania analýz údajov na zlepšenie diagnostiky až po investície do elektronického zdravotníctva s cieľom zabezpečiť kontinuitu starostlivosti.

Trvalý vplyv

(32)V súlade s článkom 19 ods. 3 písm. g) nariadenia (EÚ) 2021/241 a kritériom 2.7 prílohy V k nemu sa očakáva, že plán obnovy a odolnosti bude mať na Fínsko do značnej miery (hodnotenie A) trvalý vplyv.

(33)Očakáva sa, že vykonávanie opatrení zahrnutých v pláne obnovy a odolnosti prinesie do verejnej správy štrukturálne zmeny, ktoré by mali zlepšiť jej účinnosť a efektívnosť. Reforma zdaňovania energie by podľa očakávaní mala prispieť k štrukturálnej ekologizácii daňovej politiky vo Fínsku. Reformy aktívnych politík trhu práce v súlade so severským modelom služieb zamestnanosti by mali prispieť k zvýšeniu ponuky pracovnej sily a zlepšeniu zamestnateľnosti uchádzačov o zamestnanie a nedostatočne zastúpených skupín na trhu práce. Očakáva sa, že reforma sociálnych služieb a služieb zdravotnej starostlivosti z dlhodobého hľadiska zvýši odolnosť Fínska.

(34)Plán obnovy a odolnosti zahŕňa silnú investičnú podporu zelenej transformácie, ktorá by mala ešte viac podnecovať na nové a inovatívne nízkouhlíkové riešenia pre hospodárstvo. Malo by to urýchliť rast rozvíjajúcich sa odvetví, čím by vznikali ďalšie príležitosti pre hospodársky rast. Očakáva sa, že vďaka zameraniu plánu na investície do digitalizácie naprieč mnohými odvetviami sa z dlhodobého hľadiska zvýši produktivita. Trvalý vplyv plánu obnovy a odolnosti sa môže posilniť aj synergiami medzi plánom obnovy a odolnosti a inými programami, napríklad aj s programami financovanými z fondov politiky súdržnosti, a to najmä vecným riešením územných výziev a podporou vyváženého rozvoja.

Monitorovanie a realizácia

(35)V súlade s článkom 19 ods. 3 písm. h) nariadenia (EÚ) 2021/241 a kritériom 2.8 prílohy V k nemu sú opatrenia navrhované v pláne obnovy a odolnosti primerané (hodnotenie A) na zabezpečenie účinného monitorovania a vykonávania plánu obnovy a odolnosti vrátane predpokladaného harmonogramu, míľnikov a cieľov a súvisiacich ukazovateľov.

(36)Za koordináciu realizácie a monitorovania plánu bude zodpovedné Ministerstvo financií Fínskej republiky. Má jasne stanovené povinnosti a primeranú štruktúru na vykonávanie plánu, monitorovanie pokroku a podávanie správ.

(37)Míľniky a ciele vymedzené v pláne obnovy a odolnosti Fínska sú realistické a navrhované ukazovatele pre míľniky a ciele sú relevantné, prijateľné a spoľahlivé. Sú dostatočne jasné a komplexné na to, aby sa zabezpečilo, že ich splnenie bude možné vysledovať a overiť. Postupnosť míľnikov a cieľov navyše umožňuje primerané monitorovanie pokroku pri dosahovaní cieľov plánu a plánovanie platieb. Míľniky a ciele sú relevantné aj pre už dokončené opatrenia, ktoré sú oprávnené podľa článku 17 ods. 2 nariadenia (EÚ) 2021/241. Na odôvodnenie žiadosti o vyplatenie sa vyžaduje uspokojivé plnenie týchto míľnikov a cieľov v priebehu času.

(38)Členské štáty by mali zabezpečiť, aby sa finančná podpora v rámci mechanizmu oznámila a uznala v súlade s článkom 34 nariadenia (EÚ) 2021/241. V rámci Nástroja technickej podpory zriadeného nariadením Európskeho parlamentu a Rady (EÚ) 2021/240 možno požiadať o technickú podporu, ktorá má pomôcť členským štátom pri realizácii ich plánu obnovy a odolnosti.

Výpočet nákladov

(39)V súlade s článkom 19 ods. 3 písm. i) nariadenia (EÚ) 2021/241 a kritériom 2.9 prílohy V k nemu je uvedené odôvodnenie výšky odhadovaných celkových nákladov na plán obnovy a odolnosti do strednej miery (hodnotenie B) primerané a realistické a je v súlade so zásadou nákladovej efektívnosti a zodpovedá očakávanému vnútroštátnemu hospodárskemu a sociálnemu vplyvu.